REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-24

Ivanić-Grad, 18. svibnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o izmjenama Statuta Grada Ivanić-Grada**

Poštovani,

Temeljem članka 55. i 132. Statuta Grada Ivanić-Grada (Službeni glasnik Grada Ivanić-Grada, broj 01/21), gradonačelnik Grada Ivanić-Grada utvrdio je prijedlog

**O D L U K E**

**o izmjenama Statuta Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 8. i 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2022. godine donijelo je sljedeću

**O D L U K U**

**o izmjenama Statuta Grada Ivanić-Grada**

Članak 1.

U Statutu Grada Ivanić-Grada („Službeni glasnik Grada Ivanić-Grada“ broj 01/2021), Glava III. Javna priznanja, članak 8. mijenja se i glasi:

„Članak 8.

Javna priznanja Grada Ivanić-Grada su:

1. Počasni građanin Grada Ivanić-Grada
2. Nagrada Grada Ivanić-Grada za životno djelo „Ivanić Tvrđa“
3. Nagrada Grada Ivanić-Grada „Đuro Kundek“
4. Nagrada Grada Ivanić-Grada „Stjepan Basariček“
5. Nagrada Grada Ivanić-Grada „Đuro Stjepan Deželić“
6. Zahvala Gradonačelnika.“

Članak 2.

Članak 9. mijenja se i glasi:

„Članak 9.

Gradsko vijeće dodjeljuje javna priznanja za iznimna dostignuća i doprinos od osobitog značenja za razvitak i ugled Grada Ivanić-Grada, a osobito za uspjehe u unaprjeđivanju gospodarstva, znanosti, umjetnosti, kulture, sporta, zdravstva, socijalne skrbi, odgoja i obrazovanja, tehničke kulture, zaštite okoliša te drugih javnih djelatnosti i poticanju aktivnosti koje su tome usmjerene.“

Članak 3.

U članku 10. stavak 4. i 5. brišu se.

Stavak 6. postaje stavak 4. te se mijenja i glasi:

„(4) Uvjeti za dodjelu javnih priznanja iz članka 8. ovog Statuta, njihov izgled i oblik, kriteriji i postupak njihove dodjele, tijela koja provode postupak i dodjeljuju javna priznanja, uređuju se posebnom odlukom Gradskog vijeća.“

Članak 4.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o izmjenama Statuta Grada Ivanić-Grada |
| **PRAVNI TEMELJ:** | Na temelju članka 8. i 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za predložene izmjene Statuta Grada Ivanić-Grada su odredbe članka 8. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) kojima je propisano kako se statutom općine, grada i županije podrobnije uređuje samoupravni djelokrug općine, grada, odnosno županije, njena obilježja, **javna priznanja**, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz djelokruga, mjesna samouprava, ustrojstvo i rad javnih službi, oblici suradnje jedinica lokalne, odnosno područne (regionalne) samouprave te druga pitanja od važnosti za ostvarivanje prava i obveza.

Odlukom o javnim priznanjima Grada Ivanić-Grada (Službeni glasnik Grada Ivanić-Grada, broj 02/2022) propisana su javna priznanja Grada Ivanić-Grada:

* proglašenje počasnim građaninom Grada Ivanić-Grada,
* nagrada Grada Ivanić-Grada za životno djelo „Ivanić Tvrđa“,
* nagrada Grada Ivanić-Grada:
  + „Đuro Kundek“,
  + „Stjepan Basariček“,
  + „Đuro Stjepan Deželić“,
* zahvala Gradonačelnika,

a koja se dodjeljuju u svrhu odavanja priznanja fizičkim i pravnim osobama za iznimna dostignuća i doprinos od osobitog značenja za razvitak i ugled Grada Ivanić-Grada, a osobito za uspjehe u unaprjeđivanju gospodarstva, znanosti, umjetnosti, kulture, sporta, zdravstva, socijalne skrbi, odgoja i obrazovanja, tehničke kulture, zaštite okoliša te drugih javnih djelatnosti i poticanju aktivnosti koje su tome usmjerene.

Slijedom navedenoga, predloženim izmjenama Statuta Grada Ivanić-Grada usklađuju se odredbe Statuta Grada Ivanić-Grada, Glava III. Javna priznanja, sa odredbama Odluke o javnim priznanjima Grada Ivanić-Grada.