

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/22-10/5

URBROJ: 238-10-02/22-26

Ivanić-Grad, 18. svibnja 2022.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o proširenju djelatnosti Dječjeg vrtića Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21), gradonačelnik Grada Ivanić-Grada utvrdio je prijedlog

**O D L U K E**

**o proširenju djelatnosti Dječjeg vrtića Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Čalušić, ravnateljica Dječjeg vrtića Ivanić Grad.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21), Gradsko vijeće Grada Ivanić-Grada na svojoj \_\_\_. sjednici održanoj dana \_\_\_\_\_\_\_\_\_\_\_ 2022. godine donijelo je sljedeću

**O D L U K U**

**o proširenju djelatnosti Dječjeg vrtića Ivanić Grad**

Članak 1.

Gradsko vijeće razmatralo je prijedlog Dječjeg vrtića Ivanić Grad za proširenjem djelatnosti zbog nedovoljnih smještajnih kapaciteta u odnosu na broj pristiglih zahtjeva za smještajem djece u dječji vrtić u toku proteklih pedagoških godina i to na način kako slijedi:

1. otvaranjem dvije odgojne skupine jaslične dobi, a radi obavljanja djelatnosti predškolskog odgoja i upisa većeg broja djece, u naselju Žeravinec, Ivanić-Grad, na nekretnini u vlasništvu Dječjeg vrtića Ivanić Grad (temeljem rekonstrukcije i dogradnje zgrade podružnice „Žeravinec“, Milke Trnine 2, Ivanić-Grad, upisane na zk.č.br. 1238, zk.ul. 2730 k.o. Ivanić-Grad kod Općinskog suda u Velikoj Gorici);

2. daljnjim postojanjem dvije odgojne skupine jaslične dobi, a radi obavljanja djelatnosti predškolskog odgoja i upisa većeg broja djece u podružnici „Tvornica smijeha“, Šiftarova 1a, Ivanić-Grad, s obzirom na činjenicu kako je Rješenjem Zagrebačke županije, Upravnog odjela za odgoj i obrazovanje, Ispostava Ivanić-Grad od dana 18. kolovoza 2020. (KLASA: UP/I-601-02/20-01/01, URBROJ: 238/1-12-02-08/1-20-07) odobreno proširenje djelatnosti za navedenu podružnicu do 31. kolovoza 2022. godine.

Članak 2.

Gradsko vijeće prihvaća prijedlog Dječjeg vrtića Ivanić Grad za proširenjem djelatnosti i to:

1. otvaranjem dvije odgojne skupine jaslične dobi, a radi obavljanja djelatnosti predškolskog odgoja i upisa većeg broja djece, u naselju Žeravinec, Ivanić-Grad, na nekretnini u vlasništvu Dječjeg vrtića Ivanić Grad (temeljem rekonstrukcije i dogradnje zgrade podružnice „Žeravinec“, Milke Trnine 2, Ivanić-Grad, upisane na zk.č.br. 1238, zk.ul. 2730 k.o. Ivanić-Grad kod Općinskog suda u Velikoj Gorici);

2. daljnjim postojanjem dvije odgojne skupine jaslične dobi, a radi obavljanja djelatnosti predškolskog odgoja i upisa većeg broja djece u podružnici „Tvornica smijeha“, Šiftarova 1a, Ivanić-Grad, s obzirom na činjenicu kako je Rješenjem Zagrebačke županije, Upravnog odjela za odgoj i obrazovanje, Ispostava Ivanić-Grad od dana 18. kolovoza 2020. (KLASA: UP/I-601-02/20-01/01, URBROJ: 238/1-12-02-08/1-20-07) odobreno proširenje djelatnosti za navedenu podružnicu do 31. kolovoza 2022. godine.

Članak 3.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_\_\_ 2022. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o proširenju djelatnosti Dječjeg vrtića Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**Pravni temelj donošenja**

Odredbom članka 36. stavka 1. Zakona o ustanovama (Narodne novine, broj 76/93, 29/97, 47/99, 35/08 i 127/19) određeno je:

„Upravno vijeće donosi programe rada i razvoja ustanove, nadzire njihovo izvršavanje, odlučuje o financijskom planu i godišnjem obračunu, predlaže osnivaču promjenu djelatnosti, daje osnivaču i ravnatelju ustanove prijedloge i mišljenja o pojedinim pitanjima te donosi odluke i obavlja druge poslove određene zakonom, aktom o osnivanju i statutom ustanove.“

Nadalje, odredbom članka 35. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19) određeno je:

„Upravno vijeće kao upravno tijelo, osim prava i obveza utvrđenih Zakonom o ustanovama:

- odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim aktom o osnivanju i statutom dječjeg vrtića, uz suglasnost osnivača dječjeg vrtića,

- predlaže osnivaču statusne promjene dječjeg vrtića,

- predlaže osnivaču promjenu naziva dječjeg vrtića,

- odlučuje o upisu djece i o mjerilima upisa, uz suglasnost osnivača,

- odlučuje o zasnivanju i prestanku radnog odnosa s odgojiteljima i stručnim suradnicima na prijedlog ravnatelja dječjeg vrtića, sukladno ovom Zakonu,

- obavlja i druge poslove utvrđene aktom o osnivanju i statutom dječjeg vrtića.“

Slijedom navedenoga, Upravno vijeće Dječjeg vrtića Ivanić Grad upućuje prijedlog proširenja djelatnosti Dječjeg vrtića Ivanić Grad Gradu Ivanić-Gradu kao osnivaču.

**Ocjena stanja i razlozi upućivanja prijedloga**

Sagledavajući činjenicu širenja grada Ivanić-Grada u smislu migracija stanovništva na područje grada Ivanić-Grada, kao i stvaranjem novih stambenih kapaciteta, pojavila se potreba, kako je usporedno s rastom grada Ivanić-Grada, nužno početi razmišljati i o proširenju kapaciteta Dječjeg vrtića Ivanić Grad.

Dječji vrtić Ivanić Grad sa sadašnjim raspoloživim kapacitetima neće biti u mogućnosti zadovoljiti postojeće potrebe i interese za obuhvatom djece rane i predškolske dobi za ped. god. 2022./2023., ponajprije iz razloga što je Rješenjem prosvjetne inspekcije od dana 30. prosinca 2021. (KLASA:UP/I-600-04/21-01/00107, URBROJ:533-08-21-002) naređena obveza usklađivanja broja djece po odgojno-obrazovnim skupinama s člankom 22. Državnog pedagoškog standarda predškolskog odgoja i naobrazbe („Narodne novine“ 63/08 i 90/10). U slučaju nepromijenjenosti postojećeg stanja Dječji vrtić Ivanić Grad neće biti u mogućnosti udovoljiti ne samo odredbama naprijed spomenutog Državnog pedagoškog standarda predškolskog odgoja i naobrazbe („Narodne novine“ 63/08 i 90/10), već i naredbi nadležne Prosvjetne inspekcije, prvenstveno iz razloga što trenutno jednostavno nema dovoljno prostornih kapaciteta u odnosu na broj djece čiji su roditelji podnijeli zahtjeve za smještajem u dječji vrtić.

Konkretnije rečeno, Dječji vrtić Ivanić Grad je od pedagoške godine 2017./2018. suočen sa znatno većim brojem zahtjeva za smještaj djece u redoviti program predškolskog odgoja od trenutnih smještajnih kapaciteta. Pa je tako s okončanjem natječajnog postupka, odnosno s mjesecom rujnom pedagoške godine 2017./2018. bilo 20-ero djece na listi čekanja; pedagoške godine 2018./2019. bilo 9-ero djece na listi čekanja; pedagoške godine 2019./2020. bilo 19-ero djece na listi čekanja; pedagoške godine 2020./2021. bilo 31-no dijete na listi čekanja, te pedagoške godine 2021./2022. bilo 45-ero djece na listi čekanja. Svakako valja istaknuti kako u spomenute podatke nisu uključeni zahtjevi koji su predani nakon provedenih natječaja za upis djece.

Stoga kada bi se upisi vršili sukladno državnim pedagoškim standardima predškolskog odgoja i naobrazbe, odnosno naredbom naprijed spomenute Prosvjetne inspekcije, a prema postojećim prostornim kapacitetima, u godinama koje slijede znatan broj djece ne bi bilo moguće uključiti u redoviti program predškolskog odgoja što je u konačnici i u suprotnosti s tendencijama Europske unije, odnosno Odbora za obrazovanje Vijeća Europske unije koji je svim zemljama članicama odredio prioritet posebne skrbi za rani i predškolski odgoj i obrazovanje u razdoblju od 2014. do 2020. godine i to s ciljem da najmanje 95 % djece sudjeluje u ranom i predškolskom odgoju i obrazovanju. Isto tako je Rezolucijom Vijeća Europske unije o strateškom okviru za europsku suradnju u području obrazovanja i osposobljavanja u smjeru europskog prostora obrazovanja i šire (2021.-2030.) predloženo sudjelovanje djece u ranom i predškolskom odgoju i obrazovanju do 2030. najmanje 96 % u dobi od tri godine do uključivanja u obvezno osnovnoškolsko obrazovanje, s čime su se složile države članice, pa tako i Republika Hrvatska, u pogledu navedenog cilja na razini Europske unije.

Slijedom svega navedenog proizlazi kako proširenje djelatnosti, u ovome trenutku kao i u narednim periodima, u smislu smještajnih kapaciteta predstavlja uistinu realnu nužnost bez koje Dječji vrtić Ivanić Grad ne može adekvatno obavljati djelatnost predškolskog odgoja, a koju prvenstveno, kao javna ustanova, obavlja u interesu i u skladu s potrebama građana Grada Ivanić-Grada, jer u konačnici samo adekvatni uvjeti za sve dionike (djecu, roditelje, radnike) predškolskog odgoja u gradu Ivanić-Gradu može kvalitetno doprinijeti rastu i razvoju našega Grada.